**Програма**

**для загальноосвітніх навчальних закладів**

**з навчанням молдовською мовою**

**Молдовська мова**

**10-11 класи**

[рівень стандарту](http://old.mon.gov.ua/images/education/average/prog12/kt_m_st.doc)

*(затверджено наказом Міністерства освіти і науки України*

*від 14.07.2016 № 826)*

**Programă**

**pentru instituţile de învăţămînt general cu limba moldovenească de predare**

**Limba moldovenească**

**pentru clasele 10-11**

nivelul de standard

**NOTĂ EXPLICATIVĂ**

Limba moldovenească este limba maternă a poporului moldovenesc pe care a creat-o şi a ocrotit-o veacuri de-a rîndul. Fără însuşirea limbii moldoveneşti literare întregul proces de instruire în şcoală este lipsit de cel mai important suport.

Conform *„Standardelor de stat pentru şcoala de bază şi şcoala medie”* ale Ministerului Învăţămîntului şi Ştiinţei din Ucraina, sarcina studierii limbii moldoveneşti în clasele 10-11 este dezvoltarea în continuare a priceperilor şi deprinderilor în domeniile lexicii, gramaticii, stilisticii, ortoepiei, ortografiei în baza generalizării cunoştinţelor elevilor despre limbă ca fenomen, formarea capacităilor de comunicare inconestabilă în diferite situaţii din viaţa cotidiană.

Obiectivul studierii cursului de limba modoveneasă în aceste clase constă în generalizarea şi sistematizarea cunoştinţelor acumulate în procesul studierii limbii materne în şcoala de bază, precum şi aprofundarea lor.

Obiectivul poate fi conceput doar prin rezolvarea următoarelor sarcini:

● formarea în continuare a competenţelor de comunicare, de limbă, pragmatice, socioculturale în baza însuşirii teoriei de limbă şi comunicare;

● corectarea perceperilor ortogrfice şi de punctuaţie necesare pentru scrierea corectă;

● îmbogăţirea vocabularului cu terminologie de lexic şi frazeologie.

În procesul studierii limbii moldoveneşti este util să se soluţioneze sarcinile materiei de studiu general, de educaţie în toate sferele şi anume:

●amplificarea priceperilor şi deprinderilor de comunicare în situaţii diverse folosind justificat mijloacele lingvistice şi respectînd normele unei comunicări corecte;

●să se creeze condiţii pentru dezvoltarea priceperilor şi deprinderilor lexicale, gramaticale, stilistice în baza generalizării şi aprofundării cunoştinţelor despre limbă şi comunicare;

●formarea la elevii claselor superioare a necesităţii de desăvîrşire continuă a nivelului de cunoştinţe şi al culturii vorbirii.

Studierea limbii materne favorizează soluţionarea sarcinilor pedagogice printre care:

● dezvoltarea gîndirii logice şi figurative;

● dezvoltarea intelectuală şi soioculturală;

●amplificarea în continuare a deprinderilor de învăţare independentă, de îmbogăţire a cunoştinţelor şi culturii vorbirii.

Conţinutul programei de limba moldovenească pentru clasele superioare cuprinde următoarele linii de conţinut: comunicativă, lingvistică, socioculturală şi de activitate.

*Linia comunicativă* preconizează formarea deprinderilor şi capacităţilor elevilor sub toate aspectele activităţii de comunicare ( audierea, citirea, vorbirea, scrierea).

*Linia lingvistică* contribuie la perfecţionarea competenţelor lingvistice, comunicative.

*Linia socioculturală* se bazează pe înţelegerea limbii ca purtătoare a valorilor culturale şi spirituale care vor contribui la formarea convingerilor personale despre lume**.**

*Linia de activitate* determină priceperile şi deprinderile care asigură activitatea de cunoaştere, intelectuală şi creativă a elevilor.

Este important să se ia în considerare cerințele principiului creativității, esența careia constă în asigurarea activităţii de comunicare creatoare efectivă a elevilor. O atenție deosebită trebuie acordată principiului stimulării autoinstruirii și individualităţii.

Pentru elevii claselor superioare activitatea de învăţare de sine stătătoare este una dintre principalele tipuri de instruire, deoarece succesul depinde de organizarea activităţii elevilor claselor 10-11.

Munca de sine stătător poate să rezide din studierea mai profundă şi detaliată a unor principii mai întîi de retorică, cultura comunicării. Lucrul de sine stătător favorizează cultura generală de pregătire a elevilor folosind pe larg particularităţile lor personale.

Este necesar să se ia în consideraţie principiul dezvoltării integrate a tuturor sferelor personalității elevului – cognitive, voinţei-emoţionale, morale. Tradițional, în cursul învăţării se creează condiții favorabile pentru dezvoltarea sferei informative a individului, care reduce eficiența instruirii, de aceea este important să se implice și alte sfere pentru a asigura dezvoltarea potențialului creativ al elevilor claselor superioare.

În clasele superioare, învățarea materialului nou la limba moldovenească nu este funcția principală, prin urmare, este important pentru a ajuta elevii să-şi generalizeze și sistematizeze cunoștințele obținute anterior, care presupun aplicarea diverselor activități, implementate la diverse tipuri de lecții, astfel elevii devin adesea coautori reali ai lecției. Prin urmare, este important să se respecte principiul activității comune a cadrelor didactice și a elevilor.

În programe este dată repartizarea orientativă a orelor. Profesorii pot să facă unele corecţii, dar fără a micşora numărul de ore rezervat comunicării.

Cele patru ore disponibile, rezervate pentru fiecare clasă, pot fi utilizate la realizarea lucrărilor de control sau la studierea materiei.

Deci, elementele inovatoare ale noilor programe contribuie la realizarea ideilor înaintate de sistema-proiect la limba moldovenească, la o însuşire concepută a celor patru elemente ale învăţămîntului: cunoştinţe, deprinderi şi priceperi, experienţa unei activităţi de creaţie şi atitudinea valoroasă, emotivă faţă de trecut.

**CLASA a 10–a**

(1 oră pe săptămînă; în total – 35 de ore, disponibile – 4 ore)

**I. COMUNICAREA**

(10 ore + 2 ore disponibile)

|  |  |  |  |
| --- | --- | --- | --- |
| Numă  rul  de ore | Conţinutul materiei de studiu | Cerinţele de stat faţă de nivelul instruirii generale a elevilor | |
| **10** | **Noţiuni despre comunicare** | | |
| 2 | Actualizarea noţiunilor despre comunicare, tipuri de comunicare. Cerinţele faţă de cultura vorbirii. Stilurile limbii. | | **Elevul/eleva:**  ● îşi actualizează și își extinde exprimarea reieşind din cunoştinţele obţinute în şcoala de bază;  ●respectă cerinţele faţă de cultura vorbirii;  ● sistematic lucrează asupra desăvîrşirii culturii vorbirii personale;  ● este capabil să motiveze utilizarea stilurilor; |
| 1 | **Audierea**  (receptarea-sesizarea)  Recepţionarea şi perceperea textelor literare de diferite stiluri, tipuri, genuri. | | ● percepe informaţia orală de orice tip;  ●pentru însuşirea celor sesizate foloseşte diferite mijloace şi tipuri de audiere;  ● evidenţiază după auz informaţia importantă şi actuală, teza de bază în textul audiat;  ●determină subiectul discuţiei şi teza principală în comunicarea altuia; pune întrebări-probleme de diferite tipuri reieşind din conţinutul celor audiate;  ●analizează şi îşi exprimă părerea despre cele audiate;  ● folosește ideile audiate în exprimările personale; |
| 1 | **Citirea**  Citirea expresivă a textelor diverse ca tip, stil şi gen, respectînd intonaţia şi normele ortoepiei.  Dezvoltarea şi perfecţionarea capacităţilor de interpretare a celor citite.  Notițe tematice; conspectul celor citite (operă artistică, articol artistic și științific).  Scoaterea în evidenţă a valorii de cunoaştere a textelor citite. | | ● citeşte expresiv texte diverse ca tip, stil şi gen, respectînd intonaţia şi normele ortoepiei;  ● redă prin intonaţie mesajul textului propus, exprimînd prin voce atitudinea faţă de cele citite;  ●evidenţiază informaţia importantă şi actuală în textele citite; foloseşte diferite tipuri de citire şi îşi expune părerea printr-un scurt comentariu;  ●îşi exprimă opinia, argumentînd poziţia şi atitudinea personală faţă de cele citite;  ●lucrează individual asupra textului citit şi conştientizează legătura evenimentelor şi a faptelor din text; |
| 3 | **Vorbirea**  Expunerea (detaliată, creativă) a unor texte de diferite stiluri.  Exprimarea dialogată conform situaţiei de comunicare propusă.  Determinarea individuală a temei şi conţinutului dialogului.  Rezumatul unui text narativ cu elemente de descriere.  Prezentarea conţinutului unor filme, unor tablouri. | | ● expune detaliat, creativ texte de diferite stiluri;  ● corect şi efectiv susţine dialoguri conform situaţiei de comunicare propuse;  ● reacţioneză adecvat la replicile interlocutorului în diferite situaţii; îşi exprimă corect acordul sau dezacordul referitor la informaţia interlocutorului, pune la îndoială argumentele lui; se adaptează pentru schimbarea conţinutului conversaţiei;  ● respectă etica şi cerinţele conversaţiei;  ● îşi exprimă părerea faţă de un text, film, spectacol;  ● îşi argumentează opiniile;  ● se implică în discuţie sau polemică pregătit ori nepregătit;  ● îşi corectează vorbirea în timpul dialogării; |
| 3 | **Scrierea**  Expunerea unor întîmplări, fapte, situaţii din viaţă cu însărcinări de creație.  Compunere pe baza unui proverb, zicătoare; Prezentarea conţinutului unor filme, unor tablouri.  Redactarea textului.  **Acte oficiale.** Biletul. Telegrama. Autobiografia. Procesul-verbal. Recipisa. | | ●reproduce expuneri diverse ca stil, tip de comunicare;  Expune întîmplări, fapte situaţii din viaţă;  ●alcătuieşte compuneri în baza unui proverb, zicători, exprimîndu-şi atitudinea faţă de problema abordată în ele;  ● sitematizează comunicarea în dependenţă de temă, idee;  ● îşi exprimă părerea şi este responsabil faţă de exprimarea sa;  ● respectă stilul oficial-administrativ la alcătuirea actelor oficiale. |
| **Relaţii interdisciplinare**: proverbe, zicători, descriere (literatura). | | | |

**II. CUNOŞTINŢE DE LIMBĂ**

(19 ore + 2 ore disponibile)

|  |  |  |
| --- | --- | --- |
| Numărul de ore | Conţinutul materiei de studiu | Cerinţele de stat faţă de nivelul instruirii generale a elevilor |
| **1** | **Introducere.**  Limba moldovenească şi dialectele ei. | **Elevul/eleva:**  ●face deosebirea dintre limba literară şi dialectele ei. |
| **2** | **Aprofundarea şi sistematizarea cunoştinţelor**  **Fonetica. Grafia. Ortoepia** | |
|  | Fonetica – parte auxiliară a gramaticii care studiază sunetele vorbirii. Sunetele limbii moldoveneşti. Semnele grafice. Alfabetul limbii moldoveneşti. Grupuri de litere şi sunetele corespunzătoare. Diftongii, triftongii, hiatul. Normele de trecere regulamentară a cuvintelor.  Analiza fonetică a cuvintelor. | ●îşi aprofundează şi îşi sistematizează cunoştinţele despre fonetică, grafie, ortopie;  ●analizează fonetic cuvintele;  ●identifică şi corectează greşelile;  ●explică cu ajutorul regulilor ortografice învăţate scrierea corectă a cuvintelor;  ● argumentează normele de trecere regulamentară a cuvintelor;  ●analizează fonetic cuvintele; |
| **15** | **Sintaxa. Punctuația** | |
| **3** | **Îmbinarea de cuvinte** | |
|  | Îmbinări de cuvinte stabile și libere. Raporturile particulare dintre subordonat și regent: raport atributiv, completiv, circumstanțial (în cadrul propoziției). Legătura prin coordonare dintre termenii unei propoziții. | ●cunoaște îmbinarea de cuvinte;  ●determină felul raporturilor dintre subordonat şi regent; legătura prin coordonare dintre termenii unei propoziții.  ●identifică felurile atributului; apoziția; complementul de agent; părțile omogene;  ●cunoaște formulele de adresare, cuvintele, construcțiile și propozițiile incidente, cuvintele propoziții; semnele de punctuație învățate; |
| **12** | **Propoziţia**  Propoziţia. Clasificarea propoziţiilor (după diverse criterii). Părţile principale şi părţile secundare ale propoziţiei. Predicatele. Atributul acordat, neacordat, simplu, multiplu. Atribute omogene, neomogene. Apoziţia simplă, dezvoltată. Punctuaţia.  Complementul direct și indirect. Complementele circumstantiale.  Părţile omogene simple, dezvoltate.  Formulele de adresare. Semnele de punctuaţie.  Cuvintele, construcţiile şi propoziţiile incidente. Punctuaţia.  Cuvintele-propoziţii. Analiza sintactică a propoziţiei. | ●analizează sintactic propoziţiile;  ●stabileşte legătura prin coordonare dintre termenii independenţi ai propoziţiei;  ●clasifică propoziţiile după diferite criterii;  ●diferenţiază părţile principale şi părţile secundare ale propoziţiei; distinge atributele omogene, neomogene; formulele de adresare;  ●determină construcţiile şi propoziţiile incidente; cuvintele-propoziţii;  ● foloseşte corect în vorbire temele repetate şi aprofundate;  ●argumentează corectitudinea utilizării semnelor de punctuaţie, apelînd la regulile de punctuaţie învăţate;  ● identifică greşelile de punctuaţie şi le corectează; |
| **Relaţii interdisciplinare**: epitetul, comparaţia, personificarea, descrierea, exprimările dialogate în opere artistice (literatura). | | |
| **1** | **Sistematizarea şi generalizarea cunoştinţelor.** | |

**III. TEMATICA INSTRUIRII SOCIOCULTURALE**

|  |
| --- |
| **Tematica orientativă** |
| ● Limba moldovenească şi dialectele ei.  **Întrebare-problemă:**  Care este importanţa dialectelor limbii moldoveneşti. |
| ●Oameni de vază în istoria şi cultura moldovenilor. Ştefan cel Mare, Petru Movilă, Dimitrie Cantemir, Dosoftei, Varlaam.  **Întrebare-problemă:**  Care oameni de vază m-au impresionat mai mult? |
| ● Ucraina şi aşezarea ei geografică. Bogăţiile ei naturale. Natura unor regiuni ale Ucrainei.  **Întrebare-problemă:**  Care este situaţia geopolitică în Ucraina? |
| ● Rudele. Familia, membrii ei. Relaţiile dintre soţ şi soţie, alţi membri ai familiei. Bugetul familial. Tradiţiile familiei.  **Întrebare- problemă:**  Ce consolidează familia, asigurîndu-i o viaţă fericită şi ce o ruinează. |
| ●Poporul meu. Eu sînt moldovean (moldoveancă). Cunoştinţe de bază despre moldoveni. Simbolica naţională a Moldovei şi a Ucrainei, istoria lor, imnele de stat. Drapelele şi stemele.  **Întrebare – problemă:**  Ce cunosc eu despre istoria poporului moldovenesc şi a celui ucrainean? |
| ●Cultura materială. Estetica modului de viaţă a moldovenilor. Interiorul casei lor. Casa mare. Cuptorul, lada pentru zestre. Obiecte ale vieţii şi artei, rolul lor. Obiectele interiorului casei mele.  **Întrebare-problemă:**  Obiectele valoroase pentru mine. Care-s ele şi de ce? |

**LINIA STRATEGICĂ**

**Elevul**, de sine stătător, conştient îşi planifică activitatea sa de învăţare, autoinstuire, foloseşte mijloace (moduri) raţionale de realizare a ei şi foloseşte diferite forme de control şi apreciere însuşite. Desăvîrşeşte metodele de dobîndire a informaţiei, controlează şi argumentează informaţia acumulată, generalizînd-o, folosind cîteva surse de inspiraţie.

Participă activ în activitatea de cunoaştere colectivă, învaţă să coordoneze instruirea în grup. Stabileşte relaţii interdisciplinare, reieşind din cunoştinţele acumulate, folosind diferite procedee de analiză şi sinteză.

Îşi perfecţionează deprinderile de lucru cu literatura suplimentară; individual selectează materiale necesare pe o anumită problemă; sistematic foloseşte în instruire literatură ştiinţifico-populară, presa periodică, materiale transmise la radio şi televiziune, internet.

**Repartizarea orientativă a orelor:**

comunicarea – 10 ore+2 ore disponibile; limba –19 ore + 2 ore disponibile;

lucrări de control – 2 ore;

**CLASA a 11–a**

(1 oră pe săptămînă; în total – 35 de ore, disponibile – 4 ore)

**I. COMUNICAREA**

(8 ore + 2 ore disponibile)

|  |  |  |
| --- | --- | --- |
| Numărul  de ore | Conţinutul materiei de studiu | Cerinţele de stat faţă de nivelul instruirii generale a elevilor |
| **8** | **Noţiuni despre comunicare** | |
| 1 | Aprofunare. Comunicarea şi cultura comunicării.  Stilurile funcţionale ale limbii.  Genurile comunicării orale şi scrise.  Textul. Compunerea.  Retorica – ştiinţa și arta cuvîntului. | **Elevul/eleva:**  ●demonstrează cunoştinţe sistematizate despre comunicare şi cultura comunicării;  ●respectă cerinţele faţă de cultura comunicării;  ●îşi consolidează și sistematizează cunoştinţele despre stilurile funcţionale ale limbii;  ● sesizează textul și componentele lui;  ●formulează opinii în diferite stiluri;  ● foloşeşte noţiuni elementare de retorică; |
| 1 | **Audierea**  (*receptarea-sesizarea*)  Aprofundarea abilităţilor şi perceperea textelor literare de diferite tipuri, stiluri, genuri.  Desăvîrşirea imaginaţiei, gîndirii logice. | ● sesizează mesajul oral;  ● reţine cele recepţionate şi foloseşte diferite mijloace, tipuri de înţelegere după auz;  ● evidenţiază după auz informaţia esenţială şi actuală;  ● deosebeşte genul şi tipul discursurilor publice;  ● analizează comunicarea interlocutorului referitor la structura, conţinutul exprimării; ●observă şi corectează neajunsurile de exprimare;  ●evidenţiază, apreciază critic şi interpretează informaţia; |
| 1 | **Citirea**  Citirea expresivă a textelor diverse ca tip, stil, gen şi folosirea diferitor strategii de citire.  Aprofundarea, generalizarea şi sistematizarea capacităţilor de interpretare a celor citite.  Scoaterea în evidenţă a valorii de cunoaştere a celor citite.  Normele ortoepice şi de intonaţie. | ● citeşte expresiv texte diverse ca tip, stil şi gen, respectînd intonaţia şi normele ortoepice;  ●evidenţiază informaţia importantă şi actuală în textele citite;  ● foloseşte diferite tipri de citire;  ●foloseşte diferite tipuri de citire şi îşi expune părerea printr-un scurt comentariu;  ●lucrează individual asupra textului citit şi conştientizează importanţa celor citite şi valoarea operelor de artă;  ●analizează și își perfecționează comunicarea; |
| 2 | **Vorbirea**  Expunerea amănunţită, concisă, creativă a textelor de diferite stiluri (artistic, ştiinţific, publicistic).  Dialog public conform situaţiei de comunicare propuse.  Dialog-discuţie.  Compunere pe o temă etico-morală, socială.  Cuvîntare (discurs) pentru o întrunire sau seminar. | ●expune amănunţit, concis, creativ texte care se referă la diferite stiluri;  ●corect şi efectiv susţine dialoguri publice conform situaţiei de comunicare propuse;  ●reacţionează adecvat la replicile interlocutorului în diferite situaţii; îşi exprimă corect acordul sau dezacordul referitor la informaţia interlocutorului, pune la îndoială argumentele lui;  ●susţine dialoguri, menţine discuţia;  ●prezintă un discurs;  ●respectă etica şi cerinţele comunicării;  ●îşi argumentează opiniile respectînd normele limbii literare şi cele etice; se implică în discuţie sau polemică; |
| 3 | **Scrierea**  Expunerea cu însărcinări creatoare (exprimarea atitudinii personale faţă de acţiunile, faptele eroilor);  Compunere pe o temă socială, etico-morală.  Recenzia unei opere artistice, a unei cărţi, a unui film, a unui tablou.  Alcătuirea scrisorilor care au destinatari diferiţi: părinţi, profesori, persoane oficiale, instituţii (cu conţinut precizat sau la alegere).  **Acte oficiale.** Procura. Cererea. Darea de seamă. Adnotația. | ●reproduce expuneri cu însărcinări creatoare diverse ca stil, tip de comunicare;  ●alcătuieşte compuneri pe o temă socială, etico-morală exprimîndu-şi atitudinea faţă de problema abordată în ele;  ●sistematizează comunicarea în dependenţă de temă, idee;  ●îşi exprimă părerea şi este responsabil faţă de comunicarea sa;  ● respectă stilul oficial-administrativ la alcătuirea actelor oficiale. |

**II. CUNOŞTINŢE DE LIMBĂ**

(21 ore + 2 ore disponibile)

|  |  |  |  |  |  |  |
| --- | --- | --- | --- | --- | --- | --- |
| Numă  rul  de ore | Conţinutul materiei de studiu | | | Cerinţele de stat faţă de nivelul instruirii generale a elevilor | | |
| **1** | **Introducere.**  Limba literară – aspectul cultivat, normat, superior al limbii naţionale. | | | **Elevul/eleva:**  ●sesizează că limba literară este forma superioară de exprimare a limbii naţionale;  ●cunoaşte scriitorii fondatori ai limbii literare moldoveneşti; | | |
| **19** | **Aprofundarea şi sistematizarea cunoştinţelor** | | | | | |
| **3** | **Lexicul** | | |  | | |
|  | Lexicul (vocabularul) limbii moldoveneşti. Cuvîntul – unitate de bază a vocabularului. Cuvinte cu sens figurat şi cuvinte cu sens propriu.Cuvinte polisemantice și monosemantice. Sinonimele. Antonimele.  Omonimele. Polisemia şi omonimia. Omofone. Omografe. Paronime.  Cuvinte de uz general şi uz restrîns. Împrumuturile. Frazeologismele. Elemente de jargon. Termeni argotici. Pleonasmul. | | | ●cunoaşte noţiuni despre: cuvinte de uz general şi uz restrîns; cuvinte polisemantice şi monosemantice; sinonime; antonime; paronime; omofone; omografe; omonime; frazeologisme;  ●descoperă în texte: cuvintele de uz general şi uz restrîns; cuvintele monosemantice şi polisemantice; cuvintele cu sens propriu şi sens figurat; sinonimele; omonimele; antonimele; omofonele; omografele; paronimele; frazeologismele;  ●stabileşte rolul lor în comunicare;  ●identifică pleonasmul; expli-că sensul frazeologismelor;  ● utilizează în comunicarea orală şi scrisă, cuvintele de uz general, uz restrîns, frazeologismele; | | |
| **2** | **Structura cuvîntului**  **Formarea cuvintelor** | | |  | | |
|  | Structura morfematică a cuvîntului: radicalul (rădăcina), afixele lexicale (sufixe, prefixe), afixele gramaticale (desinenţele), teme.  Mijloace de îmbogăţire a vocabularului: mijloace interne (derivarea, compunerea, abrevierea, conversia) şi mijloace externe.  Observaţii ortografice.  Analiza după structură a cuvintelor. | | | ●cunoaşte structura morfematică a cuvintelor; mijloacele de îmbogăţire a vocabularului; regulile ortografice;  ●stabileşte părţile componente ale structurii cuvintelor;  ●formează cuvinte noi, folosind diverse mijloace;  ●determină căile de formare a unor cuvinte aflate din diferite texte;  ●analizează după structură cuvintele;  ●găseşte ortogramele şi explică, cu ajutorul regulilor ortografice învăţate, scrierea lor corectă;  ●descoperă şi corectează greşelile ortografice; | | |
| **2** | **Morfologia. Ortografia** | | | | | |
|  | Părțile de vorbire flexibile și neflexbile. Locuțiuni: substantivale, adjectivale, adverbiale, verbale prepoziționale și conjuncționale.  Analiza morfologică și sintactică a părților de vorbire. | | ●descoperă în texte părțile de vorbire flexibile și neflexbile; regulile ortografice și de punctuație;  ●determină felul părților de vorbire flexibile și neflexbile și le analizează morfologic și sintactic;  ● explică, folosind regulile ortografice învățate, scrierea lor corectă;  ●descoperă greșelile și le rectifică; | | | |
| **Relaţii interdisciplinare:** părţile de vorbire neflexibile în texte artistice şi ştiinţifice (istoria, biologia, literatura). | | | | | | |
| **10** | | **Sintaxa. Punctuaţia** | | | | |
|  | | Fraza. Tipurile propoziţiilor în cadrul frazei. Cuvinte conjunctive şi corelative.  Fraza formată prin coordonare. Fraza joncţională cu propoziţii coordonate. Punctuaţia utilizată.  Fraza formată prin subordonare.  Subordonate necircumstanţiale.  Fraza cu propoziții subordonate circumstanţiale.  Propoziţia circumstanţială concesivă, consecutivă, opoziţională.  Propoziţia subordonată atributivă explicativă şi determinativă. Atributiva şi cultura vorbirii.  Fraza nejoncţională cu propoziţii subordonate. Semnele de punctuaţie utilizate.  Fraza cu cîteva propoziţii subordonate.  Fraze mixte.  Vorbirea directă şi indirectă.  Citatul.  Dialogul.  Analiza frazei. | | | ● alcătuieşte fraze şi le întrebuinţează în comunicare; ●determină tipurile propoziţiilor într-o frază;  ● deosebește fraza formată prin coordonare; tipul propoziţiilor coordonate; fraza formată prin subordonare, motivează utilizarea semnelor de punctuație;  ●identifică tipurile propoziţiilor subordonate; cuvintele conjunctive şi corelative;  ●evidențiază fraza nejoncţională cu propoziţii subordonate și regulile de punctuaţie învăţate;  ●deosebește tipurile propoziţiilor în frază; felurile frazelor;  ●utilizează corect, conversînd, diverse feluri de fraze;  ●analizează frazele;  ●argumentează corectitu-dinea utilizării semnelor de punctuaţie aplicînd regulile de punctuaţie învăţate; identifică greşelile de punctuaţie şi le corectează;  ●cunoaşte fraza cu cîteva propoziţii subordonate; fraza mixtă;  ●evidențiază vorbirea directă și indirectă; citatul; dialogul; regulile de punctuaţie; | |
| **Relaţii interdisciplinare:** discuţii pe teme etico-morale (istoria), planul-conspect al conţinutului unor capitole (geografa). | | | | | | |
| **2** | | **Retorica – ştiinţa şi arta cuvîntului**  Retorica – ştiinţa despre exprimarea corectă.  Tipuri ale activității de comunicare și ale discursurilor. | | | | ●însuşeşte noţiuni despre retorică;  ●tipuri de activitate comunicativă şi felurile discursurilor; |
| **1** | | **Generalizarea cunonoştinţelor la sfîrşit de an** | | | |  |

**III. TEMATICA INSTRUIRII SOCIOCULTURALE**

|  |
| --- |
| **Tematica orientativă** |
| ● Limba literară – aspectul cultivat, normat, superior al limbii naţionale.  **Întrebare-problemă**: Depinde oarenivelul de cultură al omului de cunoaşterea limbii literare? |
| ● Date istorice importante despre Moldova şi Ucraina. Ucraina şi Moldova la etapa actuală. Relaţiile de prietenie moldo-ucrainene. Obţinerea independenţei şi renaşterea statelor Moldova şi Ucraina.  **Întrebare-problemă**: Ce oferă independenţa statelor popoarelor moldovenesc şi ucrainean? |
| ● Pămîntul – casa noastră comună. Ocrotirea naturii.  **Întrebare-problemă**: Ce înseamnă pentru mine planeta Pămînt? |
| ● Familia. Rudele. Relaţiile părinţi-copii. Sărbători tradiţionale în familie. Stima şi ajutorul reciproc în familie.  **Întrebare-problemă**: Cum îmi imaginez viitoarea familie? |
| ● Normele moralei. Trăsături de caracter: sinceritate, hărnicie, acurateţă, modestie, simplitate.  **Întrebare-problemă**: Ce asigură armonia sufletească şi fericirea? |
| ● Etica comunicării şi normele conduitei morale. Comunicarea în şcoală, pe stradă, în locuri publice, acasă. Salutările, adresările, politeţea, amabilitatea.  **Întrebare-problemă**: În ce constă etica comunicării? Trebuie să fim amabili? |

**LINIA STRATEGICĂ**

**Elevul** lucrează cu diferite surse de informaţie, individual caută, prelucrează, analizează materialul necesar; sistematic foloseşte în instruire literatură ştiinţifico-populară, presa periodică, diferite materiale transmise la radio şi televiziune.

De sine stătător rezolvă însărcinări de diverse tipuri, analizează, compară, generalizează, concretizează, experimentează, face concluzii prin analogie, modelează, argumentează convingător tezele expuse. Aplică deprinderile creative în diferite situaţii de comunicare; practică strategii comunicative de bază, strategii de colaborare cu semenii săi, respectînd normele limbii literare, eticheta şi normele conversaţiei cu interlocutorul. Stabileşte relaţii interdisciplinare reieşind din cunoştinţele obţinute în procesul instruirii, folosind diferite procedee de analiză şi sinteză.

**Repartizarea orientativă a orelor:**

comunicarea – 8 ore + 2 ore disponibile; limba – 21 ore + 2 ore disponibile;

lucrări de control – 2 ore;

Укладачі:

Фєтєску Л.І.

Кьося В.В.